Sanherib - Wikipedia
Koning van Assirië
Sanherib tydens sy Babiloniese oorlog, reliëf uit sy paleis in Nineve.
Sanherib (Akkadies: Sîn-ahhī-erība, "Sin het (verlore) broers vir my vervang"; 705–681 v.C.) was ’n koning van Assirië. Hy was die seun van Sargon II en het hom opgevolg. Hy was die vader van Esarhaddon en oupa van Assurbanipal.
Sy naam is geskryf as mdSîn-aḫḫēmeš-eri4-ba. Hy was ook bekend as Sennacherib.
Sanherib word veral onthou vir sy militêre veldtogte teen Babilon en Juda en sy bouprogramme, veral in sy hoofstad, Nineve. Sy grootste kommer tydens sy bewind was die "Babiloniese probleem", die weiering van die Babiloniërs om Assiriese heerskappy te aanvaar, wat gelei het tot sy verwoesting van Babilon in 689 v.C. Verdere veldtogte is in Sirië-Palestina uitgevoer, wat opgeneem is in die Bybelboek 2 Konings, asook in die berge oos van Assirië, teen die koninkryke van Anatolië en teen die Arabiere in die Noord-Arabiese woestyne.
Sanherib was ook ’n ywerige bouer en onder hom het Assiriese kuns ’n hoogtepunt bereik. Hy het Nineve verfraai, ’n kanaal van 50 km lank laat bou om water na die stad te bring, en ’n enorme paleis laat bou wat die prototipe van die legendariese Hangende Tuin van Babilon kon bevat het.
Sanhrib is in 681 v.C. in vreemde omstandighede vermoor, blykbaar deur sy oudste seun. (Sy aangewese opvolger, Esarhaddon, was die jongste.) Sy dood is in Babilon beskou as ’n goddelike straf vir sy verwoesting van dié stad.
↑ Grayson, Albert Kirk. Assyrian and Babylonian Chronicles, 1975, bl. 127. ISBN 1-57506-049-3
↑ Grayson 1991, p. 111-113.
↑ Foster & Foster 2009, p. 123.
Brinkman, J.A. (1991). "Babylonia in the Shadow of Assyria (747-626 B.C.)". In Boardman, John; Edwards, I. E. S. (reds.). The Cambridge Ancient History, Volume III Part II. Cambridge University Press.
Grayson, A.K. (1991). "Assyria: Sennacherib and Essarhaddon". In Boardman, John; Edwards, I. E. S. (reds.). The Cambridge Ancient History, Volume III Part II. Cambridge University Press.
Oates, Joan (1991). "The Fall of Assyria (635-609 BCE)". In Boardman, John; Edwards, I. E. S. (reds.). The Cambridge Ancient History, Volume III Part II. Cambridge University Press.
Seldsame stele van Sanherib.
Prisma van Sanherib
Die moordenaar van Sanherib deur Simo Parpola
Sanherib se inval in Juda deur Craig C. Broyles
Ondersoek van Sanherib deur Jack Taylor
Ontsluit van "https://af.wikipedia.org/w/index.php?title=Sanherib&oldid=2080102"
Konings van Assirië
Mense in die 8ste eeu v.C.
Sterftes in 681 v.C.
Die bladsy is laas op 27 November 2019 om 13:48 bygewerk.